
 15.3.2019
 BG
 Официален вестник на Европейския съюз
 L 73/9
 РЕГЛАМЕНТ ЗА ИЗПЪЛНЕНИЕ (ЕС) 2019/408 НА СЪВЕТА
 от 14 март 2019 година
 за прилагане на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграфи 1, 3 и 4 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Въз основа на преглед, извършен от Съвета, информацията относно някои лица и образувания в приложение I към Регламент (ЕС) No 269/2014 следва да бъде изменена, а вписването за едно починало лице следва да бъде заличено.
 (3)
 Приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 269/2014 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 март 2019 година.
 За Съвета
 Председател
 G. CIAMBA
 (1) ОВ L 78, 17.3.2014 г., стр. 6.
 ПРИЛОЖЕНИЕ
 Приложение I към Регламент (ЕС) No 269/2014 се изменя, както следва:
 1)
 Заличава се вписването относно следното лице:
 96.
 Alexander Vladimirovich ZAKHARCHENKO;
 2)
 Вписванията за изброените по-долу лица и образувания се заменят със следните вписвания:
 Лица
 Име
 Идентифицираща информация
 Основания
 Дата на вписване
 „19.
 Aleksandr Viktorovich VITKO
 (Александр Викторович ВИТКО)
 Дата на раждане: 13.9.1961 г.
 Място на раждане: Витебск (Белоруска ССР)
 Бивш командващ Черноморския флот, адмирал. Заместник-главнокомандващ руския военноморски флот.
 Командва руските сили, окупирали суверенна територия на Украйна.
 17.3.2014 г.
 22.
 Dmitry Olegovich ROGOZIN
 (Дмитрий Олегович РОГОЗИН)
 Дата на раждане: 21.12.1963 г.
 Място на раждане: Москва
 Бивш заместник министър-председател на Руската федерация. Публично е призовавал за анексирането на Крим.
 От 2018 г. заема длъжността генерален директор в държавно предприятие.
 21.3.2014 г.
 31.
 Valery Kirillovich MEDVEDEV
 (Валерий Кириллович МЕДВЕДЕВ)
 Valeriy Kyrylovych MEDVEDIEV
 (Валерiй Кирилович МЕДВЕДЄВ)
 Дата на раждане: 21.8.1946 г.
 Място на раждане: Шмаковка, Приморска област
 Бивш председател на избирателната комисия в Севастопол (до 26 май 2017 г.). Отговорен за провеждането на референдума в Крим. Отговорен съгласно руската система за подписването на резултатите от референдума.
 Продължава активно да подкрепя сепаратистките действия и политики.
 21.3.2014 г.
 35.
 Oleg Yevgenyvich BELAVENTSEV
 (Олег Евгеньевич БЕЛАВЕНЦЕВ)
 Дата на раждане: 15.9.1949 г.
 Място на раждане: Москва
 Бивш пълномощен представител на президента на Руската федерация в т.нар. „Кримска федерална област“, отговарящ за упражняването на конституционните правомощия на руския държавен глава на територията на анексираната Автономна република Крим. Бивш непостоянен член на Съвета за сигурност на Русия.
 Бивш пълномощен